****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 11.februārī **Nr.59**

 (prot. Nr.4, 9.§)

## Par Daugavpils valstspilsētas un Augšdaugavas novada

## attīstības programmas 2022.-2027.gadam izstrādes uzsākšanu

Pamatojoties uz likuma "Par pašvaldībām" 14.panta otrās daļas 1.punktu, Attīstības plānošanas sistēmas likuma 6.panta ceturto daļu un 10.pantu, Teritorijas attīstības plānošanas likuma 5.panta pirmās daļas 3.punktu, 12.panta pirmo daļu, Administratīvo teritoriju un apdzīvoto vietu likuma pārejas noteikumu 9. un 25.punktu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 66.punktu, Ministru kabineta 2020.gada 13.oktobra noteikumiem Nr.631 “Jaunizveidojamo pašvaldību teritoriju attīstības plānošanas dokumentu projektu valsts līdzfinansējuma piešķiršanas kārtība” 15.punktu, Daugavpils novada domes 2020.gada 21.oktobra vēstuli Nr.2.1-09/788 “Par sadarbību kopīgu plānošanas dokumentu izstrādē un iespēju saņemt valsts līdzfinansējumu, Ilūkstes novada domes 2020.gada 20.oktobra vēstuli Nr.862 “Par sadarbību kopīgu plānošanas dokumentu izstrādē un pieteikumu valsts līdzfinansējumam”, Valsts reģionālās attīstības aģentūras 2020.gada 30.oktobra vēstuli Nr.2/ATR20/20/1988 “Par pieteikuma mērķdotācijas piešķiršanai apstiprināšanu”, Daugavpils pilsētas domes Attīstības komitejas 2021.gada 4.februāra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Uzsākt Daugavpils valstspilsētas un Augšdaugavas novada attīstības programmas 2022.-2027. gadam (turpmāk – Attīstības programmas) izstrādi.
2. Sadarboties ar Jaunveidojamā Augšdaugavas novada pašvaldību (Daugavpils novadu un Ilūkstes novadu) kopīga attīstības plānošanas dokumenta: Daugavpils valstspilsētas un Augšdaugavas novada attīstības programmas 2022.-2027.gadam izstrādē.
3. Apstiprināt par Attīstības programmas izstrādes vadītāju Daugavpils pilsētas domes izpilddirektori Sabīni Šņepsti.
4. Apstiprināt Attīstības programmas izstrādes darba uzdevumu (pielikumā).
5. Paziņojumu par Attīstības programmas izstrādes uzsākšanu piecu darba dienu laikā pēc lēmuma spēkā stāšanās ievietot Teritorijas attīstības plānošanas sistēmā, pašvaldības mājas lapā un vietējā laikrakstā.

Pielikumā: Darba uzdevums attīstības programmas izstrādei.

Domes priekšsēdētājs *(personiskais paraksts)* I.Prelatovs

 Pielikums

Daugavpils pilsētas domes

 2021. gada 11.februāra

 lēmumam Nr.59

**DARBA UZDEVUMS**

***„Daugavpils valstspilsētas un Augšdaugavas novada attīstības programmas izstrāde”***

1. **Attīstības programmas izstrādes mērķis** – izstrādāt Daugavpils valstspilsētas un Augšdaugavas novada attīstības programmu 2022.-2027.gadam (turpmāk – Attīstības programma), kurā, pamatojoties uz iesaistīto pašvaldību kopīgajā ilgtspējīgas attīstības stratēģijā izvirzītajiem stratēģiskajiem uzstādījumiem, tiek izvirzītas teritorijas vidēja termiņa prioritātes un apzināti nepieciešamie ieguldījumi prioritāri risināmo vajadzību apmierināšanai un iedzīvotāju dzīves kvalitātes veicināšanai.
2. **Attīstības programmas saturs:**
	1. Esošās situācijas raksturojums;
	2. Stratēģiskā daļa;
	3. Rīcības plāns;
	4. Investīciju plāns;
	5. Programmas īstenošanas uzraudzības kārtība;
	6. Pārskats par sabiedrības līdzdalību.
3. **Izstrādāt vidēja termiņa attīstības plānošanas dokumentu - Daugavpils valstspilsētas un Augšdaugavas novada attīstības programmu (turpmāk – Programma), paredzot katras pašvaldības specifiskās sadaļas un šādas kopīgas sadaļas:**
	1. Vienotu esošās situācijas analīzi;
	2. Vienotu vidējā termiņa stratēģisko redzējumu,
	3. Kopīgās rīcības plāna darbības un kopīgos investīciju projektus,
	4. Saskaņotus uzraudzības rādītājus,

integrējot šādu dokumentu redakcijas, nepieciešamības gadījumā veicot datu aktualizāciju:

 - izstrādes stadijā esošās Daugavpils pilsētas atsevišķas sadaļas (esošās situācijas analīze, rīcības plāns, investīciju plāns, u.c.) Programmai,

- izstrādes stadijā esošās Daugavpils novada atsevišķas sadaļas (esošās situācijas analīze, rīcības plāns, investīciju plāns, u.c.) Programmai,

- spēkā esošo Ilūkstes novada Attīstības programmu 2020.-2026.gadam.

1. Ja atbildīgā institūcija par ietekmes uz vidi novērtējumu ir pieņēmusi lēmumu par stratēģiskās ietekmes uz vidi procedūras piemērošanu Programmai, nodrošināt normatīvajos aktos par ietekmes uz vidi novērtēšanu noteiktās procedūras ievērošanu attiecīgi vienam vai abiem plānošanas dokumentiem.
2. Programmas izstrādes tiesiskais pamatojums:
	1. Likums “Par pašvaldībām”;
	2. Attīstības plānošanas sistēmas likums;
	3. Teritorijas attīstības plānošanas likums;
	4. Administratīvo teritoriju un apdzīvoto vietu likuma Pārejas noteikumu 9.punkts;
	5. Ministru kabineta 2014. gada 14. oktobra noteikumi Nr. 628 “Noteikumi par pašvaldību teritorijas attīstības plānošanas dokumentiem”;
	6. Ministru kabineta 2009. gada 25. augusta noteikumi Nr.970 “ Sabiedrības līdzdalības kārtība attīstības plānošanas procesā”;
	7. Likums "Par ietekmes uz vidi novērtējumu";
	8. Ministru kabineta 23.03.2004. noteikumi Nr.157 "Kārtība, kādā veicams ietekmes uz vidi stratēģiskais novērtējums".
3. Programmas sadaļu izstrādi veikt saskaņā ar spēkā esošo Latvijas Republikas normatīvo aktu prasībām, kā arī atbilstoši spēkā esošajiem Teritorijas attīstības plānošanas likuma grozījumiem un atbilstoši spēkā esošajiem Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” grozījumiem, kā arī citiem spēkā esošajiem attīstības plānošanas dokumentu izstrādes noteikumiem. Programmai, tās gala redakcijas iesniegšanas brīdī, jāatbilst spēkā esošajiem, apstiprinātajiem teritoriju attīstības plānošanas normatīvajiem aktiem un spēkā esošajiem normatīvo aktu grozījumiem.
4. Par Programmas izstrādi atbild iesaistīto pašvaldību kopīgi izveidota institūcija.
5. Programmas izstrādē ņemt vērā Latgales plānošanas reģiona spēkā esošo ilgtspējīgas attīstības stratēģiju, Latvijas ilgtspējīgas attīstības stratēģiju līdz 2030.gadam, Latvijas Nacionālo attīstības plānu 2021-2027.gadam, Eiropas līmeņa un citus saistošos attīstības plānošanas dokumentus, Eiropas Komisijas, Eiropas Parlamenta un Reģionu komitejas politiskos dokumentus par Kohēzijas politiku pēc 2020.gada.
6. Izstrādājot Programmu, saistīt abus plānošanas dokumentus atbilstoši to hierarhiskai pakārtotībai – Programmas sadaļas izstrādā atbilstoši vietējai ilgtspējīgas attīstības stratēģijai.
7. Nodrošināt sabiedrības pārstāvju līdzdalību Programmas izstrādē atbilstoši Ministru kabineta 2009. gada 25. augusta noteikumiem Nr.970 “Sabiedrības līdzdalības kārtība attīstības plānošanas procesā” un Ministru kabineta 2014.gada 14. oktobra noteikumiem Nr.628 “Noteikumi par pašvaldību teritorijas attīstības plānošanas dokumentiem” nosacījumiem.
8. Programmas izstrādi veikt saskaņā ar spēkā esošo Latvijas Republikas normatīvo aktu prasībām un Latvijas Republikas Vides aizsardzības un reģionālās attīstības ministrijas metodiskiem ieteikumiem.
9. Programmas sadaļu izstrādes process un izpildes termiņi:

|  |  |  |
| --- | --- | --- |
| **Nr. p.k** | **Pasākums** | **Termiņš (ieskaitot)** |
| **1.** | **Sagatavošanās Programmas izstrādei** | 2021.gada februāris |
| 1.1. | Katras iesaistītās domes lēmumu pieņemšana par kopīgas Programmas izstrādes uzsākšanu |  |
| 1.2. | Lēmumu par Programmas izstrādes uzsākšanu nosūtīšana Latgales plānošanas reģionam un ievietošana teritorijas attīstības plānošanas informācijas sistēmā (TAPIS).Paziņojuma par Programmas izstrādes uzsākšanu publicēšana iesaistīto pašvaldību mājas lapās un vietējā laikrakstā |  |
| 1.3. | Programmas izstrādes detalizēta darba plāna un sabiedrības līdzdalības plāna izstrāde, apspriešana iesaistīto pašvaldību kopīgi izveidotā institūcijā. |  |
| 1.4. | Paziņojuma par sabiedrības līdzdalības iespējām sagatavošana, publicēšana mājas lapās un vietējā laikrakstā, nosūtīšana Latgales plānošanas reģionam publicēšanai tā mājaslapā. |  |
| 1.5. | Saistītu augstāka un līdzīga līmeņa plānošanas dokumentu analīze (t.sk. konsultācijas ar Latgales plānošanas reģionu un valsts institūcijām). |  |
| **2.** | **Stratēģiskais ietekmes uz vidi novērtējums** | 2021.gada februāris |
| 2.1. | Konsultācijas ar attiecīgo Valsts vides dienesta reģionālo vides pārvaldi, ka arī Dabas aizsardzības pārvaldi un Veselības inspekciju par Programmas īstenošanas iespējamo ietekmi uz vidi un cilvēka veselību. Iesnieguma nosūtīšana Vides pārraudzības valsts birojam par SIVN piemērošanu/nepiemērošanu plānošanas dokumentiem.  |  |
| **3.** | **Programmas sadaļu izstrāde** | 2021.gada maijs |
| 3.1. | Daugavpils pilsētas, Daugavpils novada atsevišķo izstrādē esošo sadaļu un Ilūkstes novada atsevišķo sadaļu no spēkā esošās Ilūkstes novada attīstības programmas 2020.-2026.gadam (esošās situācijas analīzes, rīcības plāna, investīciju plāna, u.c.) integrēšana vienotā esošās situācijas analīzē. |  |
| 3.2. | Darbs pie Daugavpils valstspilsētas un Augšdaugavas novada stratēģiskās daļas izstrādes (vienota vidēja termiņa stratēģiskā redzējuma), piesaistot nozaru ekspertus, viedokļu līderus, ņemot vērā plānošanas dokumenta hierarhisko pakārtotību ilgtspējīgas attīstības stratēģijai. Kopīgo rīcības plāna darbību un kopīgo investīciju projektu identificēšana un iekļaušana dokumentā. Saskaņotu uzraudzības rādītāju noteikšana. |  |
| 3.3. | Katras pašvaldības specifisko vidēja termiņa stratēģisko mērķu, kas pakļauti ilgtspējīgas attīstības stratēģijā noteiktajiem attīstības uzstādījumiem, identificēšana un iekļaušana dokumentā. Katras pašvaldības atsevišķo rīcības plāna darbību un investīciju projektu identificēšana un iekļaušana dokumentā. Specifisko uzraudzības rādītāju noteikšana. |  |
| **4.** | **Programmas 1.redakcijas publiskā apspriešana** | 2021.gada jūlijs |
| 4.1. | Piedalīšanās Programmas 1. redakcijas publiskās apspriešanas organizēšanā, rezultātu apkopošanā. |  |
| 4.2. | Programmas 1. redakcijas publiskās apspriešanas rezultātu izvērtēšana plānošanas dokumentu izstrādes darba grupā/attīstības plānošanas komisijā. |  |
| 4.3. | Programmas sadaļu pilnveidošana, ņemot vērā publiskās apspriešanas rezultātus un institūciju sniegtajos atzinumos norādītos iebildumus un priekšlikumus. |  |
| **5.** | **Programmas gala redakcija** | Ne vēlāk kā līdz 2021.gada 29.oktobrim |
| 5.1. | Programmas gala redakcijas izstrāde, ņemot vērā publiskās apspriešanas rezultātus un institūciju sniegtajos atzinumos norādītos iebildumus un priekšlikumus |  |

1. Nepieciešamības gadījumā aktualizēt izstrādes termiņus pēc Programmas 1. redakcijas izstrādes.

Domes priekšsēdētājs  *(personiskais paraksts)* I.Prelatovs